ออมสิน ยังไม่ได้ทาบทาม ผอ.พศ.คนใหม่
ชี้อาจตั้งคนนอกสำนักพุทธฯ ยังมึนชื่อ วิระชัย-พิสิฐชัย ติดโผ,เมื่อวันที่ 1 ก.ย. ที่พุทธมณฑล จ.นครปฐม นายออมสิน ชีวะพฤกษ์ รัฐมนตรีประจำสำนักนายกรัฐมนตรี ที่กำกับดูแลสำนักงานพระพุทธศาสนาแห่งชาติ (พศ.) กล่าวถึงการสรรหาบุคคลที่มีความเหมาะสม มาดำรงตำแหน่ง ผอ.พศ. ว่า หลังจากที่คณะรัฐมนตรี (ครม.) มีมติโอนย้าย พ.ต.ท.พงศ์พร พราหมณ์เสน่ห์ ผอ.พศ. ไปเป็นผู้ตรวจราชการสำนักนายกรัฐมนตรีแล้วนั้น ขณะนี้ตนกำลังดูว่าใครจะเป็นผู้ที่ทีความเหมาะสมในการเป็น ผอ.พศ.คนใหม่ โดยก่อนหน้านี้ พล.อ.ประยุทธ์ จันทร์โอชา นายกรัฐมนตรี ได้ระบุว่า ต้องเป็นคนดี ก็ต้องยึดตามนั้น ขณะเดียวกัน ผอ.พศ. คนใหม่จะต้องประสานการทำงานกับคณะสงฆ์ โดย เฉพาะมหาเถรสมาคม (มส.) ได้ รวมทั้งมีความรู้ และต้องทำหน้าที่ฝ่ายบริหารให้เป็น ซึ่งการคัดเลือก ผอ.พศ.ต้องเลือกคนดีอยู่แล้ว แต่การเป็นคนดี คนเก่ง ก็ต้องทำงานเป็นด้วย ซึ่งถือว่าเป็นอีกส่วนที่สำคัญ,ผู้สื่อข่าวถามถึงกรณีกระแสข่าวว่า มีรายชื่อ พล.ต.อ.วิระชัย ทรงเมตตา ที่ปรึกษา (สบ 10) สำนักงานตำรวจแห่งชาติ และนายพิสิฐชัย สว่างวัฒนากร พนักงานสอบสวนคดีพิเศษ ชำนาญการพิเศษ กรมสอบสวนคดีพิเศษ หรือดีเอสไอ อยู่ในรายชื่อที่จะได้รับแต่งตั้งเป็น ผอ.พศ.คนใหม่ นายออมสินกล่าวว่า ไม่ทราบ แต่ได้ยินชื่อดีเอสไอ ก็น่ากลัวแล้ว ส่วนการพิจารณาคนใน พศ.มาเป็น ผอ.พศ.นั้น เมื่อดูคุณสมบัติ แล้ว มีผู้ที่เหมาะสมคือ นายกนก แสนประเสริฐ รอง ผอ.พศ. เพียงคนเดียว แต่นายกนกจะเกษียณอายุราชการในปีนี้แล้ว ส่วนคนอื่นๆใน พศ. ขณะนี้ยังไม่มี ผู้ที่เหมาะสม ขณะเดียวกัน ตนก็ยังไม่ได้ทาบทามใคร แต่หากมีผู้ที่เหมาะสม ก็จะต้องนำเข้าหารือกับนายวิษณุ เครืองาม รองนายกรัฐมนตรีก่อน ทั้งนี้ ยังมี เวลาอีก 1 เดือน และภายในเดือน ก.ย.นี้ จะแต่งตั้ง ผอ.พศ.คนใหม่ได้แน่นอน.
เมื่อวันที่ 1 ก.ย. ที่พุทธมณฑล จ.นครปฐม นายออมสิน ชีวะพฤกษ์ รัฐมนตรีประจำสำนักนายกรัฐมนตรี ที่กำกับดูแลสำนักงานพระพุทธศาสนาแห่งชาติ (พศ.) กล่าวถึงการสรรหาบุคคลที่มีความเหมาะสม มาดำรงตำแหน่ง ผอ.พศ.
สำนักงานพระพุทธศาสนาแห่งชาติ,ผอ.พศ.,พงศ์พร พราหมณ์เสน่ห์,ออมสิน ชีวะพฤกษ์,แต่งตั้ง ผอ.พศ.